पहाड़ में कई तरह की वनस्पतियां देखने को मिल जाएंगी। जबकि यह वनस्पतियां औषधीय गुणों से भरपूर होती हैं। इन्हीं में एक वनस्पति है लिंगड़ा, जिसे लिंगुड़ा भी कहते हैं। पहाड़ों में इसकी सब्जी बनाकर खाई जाती है। इसके उपयोग से अनेक रोंगों से बचा जा सकता है।
कुमाऊं यूनिवर्सिटी में वनस्पति विज्ञान विभाग के प्रोफेसर डॉ ललित तिवारी ने बताया कि लिंगड़ा एक जंगली वनस्पति है। इसका वानस्पतिक नाम डिप्लाजिम एस्क्यूलेंटम है। यह पौधा पहाड़ी क्षेत्रों में नमी वाले क्षेत्रों में पाया जाता है। पूरे विश्व में इस वनस्पति की करीब 400 प्रजातियां पाई जाती हैं। 1900 से 2200 मीटर की ऊंचाई तक पाया जाने वाला यह वनस्पति एक खाद्य फर्न है। इसमें भरपूर मात्रा में विटामिन्स, आयरन, कैल्शियम और मिनरल्स पाए जाते हैं।
जानें क्या है लिंगुड़ा की कीमत?
लिंगुड़ा गाड़-गधेरों में प्राकृतिक रूप से उगता है। पहाड़ों में होने वाला लिंगुड़ा विदेशों में अचार और सलाद के रूप में भी उपयोग में लाया जाता है। जापान और मलेशिया में इसे तला जाता है और पोल्ट्री उत्पादों के साथ मिलाया जाता है। इससे इन उत्पादों में उपस्थित सूक्ष्म जीवाणुओं से होने वाली रोग का अंदेशा कम होता है। जंगलों में पाया जाने वाला यह पौधा पहाड़ के गांव में तो निःशुल्क में मिल जाएगा, लेकिन बाजारों में इसकी मूल्य 70 से 80 रुपये प्रति किलो तक होती है।
स्थानीय जानकी बताती हैं कि लिंगुड़ा की सब्जी बनाई जाती है। इसकी सब्जी काफी टेस्टी और पौष्टिक होती है। यह सिर्फ बरसात के मौसम के दौरान ही देखने को मिलेगा। इस सब्जी को बीन की सब्जी की तरह बनाया जाता है।